# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

🖀: 63/578-512, 06/20/3142365 Email: [jegyzo@csanytelek.hu](mailto:jegyzo@csanytelek.hu)

-------------------------------------------------------------------------------------------------------------------------------------------------------------

CS/1541-5/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. novemberi ülésére**

**Tárgy****:** *Az önkormányzat szervezeti és működési szabályzatáról szóló önkormányzati rendelete módosításáról szóló önkormányzati rendelet kiadása*

**Tisztelt Képviselő-testület!**

Tájékoztatom Önöket, hogy a Csongrád- Csanád Vármegyei Kormányhivatal Törvényességi Felügyeleti Osztálya referensével folytatott egyeztetése alapján felmerült , hogy

a *jegyző helyettesítésére vonatkozó szabályozás módosítása* lehetősége, miszerint a „legalább” szó helyébe a „legfeljebb” szó alkalmazása javasolt és a második tagmondat ezáltal hatályon kívül helyezhető.

Az Mötv. 82. § (3) bekezdése írja elő a szabályozást arra az élethelyzetre, amikor egyazon időben sem a jegyző, sem az aljegyző nem látja el a feladatát, a munkakörük betöltetlen, ezért annak betöltésére vonatkozó rendelkezést tartalmaznia kell az önkormányzati rendelet 27. § (3) bekezdésében. Javaslatunk az R 27. § (4) bekezdése módosítása az alábbiak szerint:

*„(4) A jegyzői és az aljegyzői tisztség egyidejű, legfeljebb 6 hónapot meghaladóan való betöltetlensége esetén a település polgármestere a hivatal olyan, a jegyzőre irányadó képesítéssel rendelkező köztisztviselőt nevez ki, aki ezt a tisztséget az új jegyző kinevezéséig látja el..”*

Az SZMSZ 1. melléklete az átruházott hatásköröket tartalmazza, melyben a 1.2. pontja a Hírmondó megjelentetéséről akként rendelkezik, hogy az „*havi” időszakonként jelenik meg,* amely már nem vihető végbe, melynek önkormányzati költségvetési okai vannak, ezért a „havi” szó elhagyásával lép hatályba az önkormányzati rendelet 27. § (4) bekezdése, melynek 2 tagmondata hatályát veszti.

Az SZMSZ 2. melléklete módosítását az teszi elkerülhetetlenné, hogy a településünkön a „Humán Szolgáltatások és Infrastruktúra Fejlesztések a Csongrádi járásban” támogatási igényre irányuló támogató okirata tartalma, melyet a Közigazgatási és Területfejlesztési Minisztérium adott ki, miszerint *az 1.11. pontja értelmében a pénzügyi finanszírozások könyvelését olyan COFOG számon jelölte meg, amelyet nem tartalmaz a tárgyi önkormányzat rendelet. A 2. melléklet 13. sorába új bejegyzésként kap helyet 041140 területfejlesztési igazgatás jogcímen az új kormányzati funkció és 65 sorszámra változik a sorszámozás.*

**Tisztelt Képviselő-testület!**

A fent írtakra tekintettel elkerülhetetlen az önkormányzat tárgyi alaprendelete módosítása, új rendelkezés kiadása akként, hogy az 1. melléklet helyébe a módosító rendelet 1. melléklete, a 2. melléklet helyébe pedig a rendelet 2. melléklete lépjen. A tárgyi előterjesztéshez csatolt, általam elkészített önkormányzati rendelet-tervezet jóváhagyását az SZMSZ) 22. § (8) bekezdésében rögzített *feladatom teljesítése érdekében* és az ugyanezen § (1) bekezdésében írt *rendelet alkotási kezdeményezési jogkörömben eljárva* nyújtom be.

Az SZMSZ 22. § (5)-(6) bekezdésében írt kötelezettségemnek is eleget-téve arról is tájékoztatom Önöket, hogy az általam elkészített rendelet-tervezet szövegét és annak 1. és 2. mellékletét a hivatal hirdetőtábláján 2025. november 10. napján közzétettem és az 5 napos lakossági véleményezési határidő eltelte után megállapítottam, hogy az önkormányzati rendelet-tervezethez *javaslat nem érkezett,* melyrőla rendelet-tervezet előkészítésébe bevont *Ügyrendi Bizottságot* tájékoztattam.

Minden önkormányzati rendelet-tervezetet, annak Képviselő-testület elé terjesztése előtt az SZMSZ 22. § (2)-(3) bekezdésben írt módon *véleményeztetni kell az Ügyrendi Bizottsággal* és tárgyától függően a *Pénzügyi Ellenőrző, Foglalkoztatáspolitikai és Településfejlesztési Bizottsággal.* A jogszabályszerkesztésről szóló 61/2009. (XII. 14.) IRM rendelet 58. § (1) bekezdése értelmében, *ha egy adott rendelet előkészítése során valamely szerv* (esetünkben a bizottságok) jogszabályban (SZMSZ mint önkormányzati rendelet) **érvényességi kelléknek minősülő véleményezési jogkörrel rendelkezik,** akkor **a rendelet-tervezet preambulumában a véleményezés tényét fel kell tüntetni.** Tekintettel arra, hogy a jogalkotásról szóló 2010. évi CXXX. törvény (a továbbiakban: Jat.) 17. §-a úgy rendelkezik, hogy a jogszabály előkészítője *előzetes hatásvizsgálat készítésére* kötelezett, ezért annak is eleget téve, ezen előterjesztéshez mellékelem az általam vélelmezett, e rendelet végrehajtása során jelentkező várható kihatásokat. A Jat. 18. §-a előírja a jogszabály előkészítője számára azon kötelezettséget is, hogy a rendelet- tervezetéhez *indokolást* kell készíteni, benne a társadalmi, gazdasági, szakmai okokra és célokra utalva, megjelölve a jogi szabályozás várható hatásait. Ennek további részleteit az általam írt *általános* és *részletes indokolás* tartalmazza, ezért azt itt nem ismétlem meg, de javaslom annak tanulmányozását a rendelet-tervezetben foglaltak könnyebb értelmezése érdekében.

**Tisztelt Képviselő-testület!**

A tárgyi önkormányzati rendelet-tervezet a Jat.-ban és annak végrehajtására kiadott, a jogszabályszerkesztéséről szóló 61/2009. (XII. 14.) IRM rendeletben rögzített szabályoknak megfelel, ezért a Jat. 22. § (2) bekezdésében foglaltakra hivatkozva indítványozom *ezen előterjesztés és a hozzá csatolt előzetes hatásvizsgálat, az általános és részletes indokolásban foglaltak, a normaszöveget tartalmazó rendelet-tervezet Bizottságok általi elfogadását rögzítő határozata figyelembe-vételét és a tárgyi önkormányzati rendelet-tervezetből helyi önkormányzati rendelet alkotását.*

C s a n y t e l e k, 2025. november 21.

Tisztelettel:

................................................................................

Kató Pálné jegyző

* + - 1. *melléklet .../2025. (XI. .. .) önkormányzati rendelet-tervezethez*

„1. melléklet a 14/2015. (XI. 27.) önkormányzati rendelethez

|  |  |  |
| --- | --- | --- |
| **A** | | **B** |
| **Sorszám** | **Átruházást kimondó**  **önkormányzati rendelet, megállapodás** | **Átruházott feladat megnevezése** |
| 1. ***Polgármesterre* átruházott önkormányzati feladat- és hatáskörök** | | |
| 1.1. | Az önkormányzat és a hivatal költségvetéséről szóló önkormányzati rendelet | *Reklám tevékenység folytatása, reklámfelület biztosítása díjtételének meghatározása, térítésmentesség megadása jogának átadása reklámszerződés kötésére* |
| 1.2. | Csanyi Hírmondó, mint *önkormányzati kiadványban megjelenő reklám térítésmentes megjelentetésére* (a hivatalvezető szerkesztésében) való jog átadása |
| 1.3. | *Általános- működési- és céltartalék keretek feletti* rendelkezési és átcsoportosítási jogok gyakorlása, kezességvállalás |
| 2.1. | Az önkormányzat által nyújtott szociális ellátásokról szóló rendelet | *települési támogatás* iránti kérelmekben döntési jogosultság |
| 2.2. | *természetbeni ellátások biztosítása szociális rászorulók* számára |
| 3. | Az önkormányzat által nyújtott gyermekjóléti alapellátásokról szóló önkormányzati rendelet | *Rendkívüli gyermekvédelmi támogatás* iránti kérelmekben döntési jogosultsága gyakorlása |
| 4.1. | Az önkormányzat vagyonáról szóló önkormányzati rendelet | 2.000.000.-Ft értékhatárig *ingó- és ingatlan vagyon elidegenítésének, vételének* joga gyakorlása |
| 4.2. | a törzsvagyon körébe tartozó ingó- és ingatlan vagyon elővásárlási joga gyakorlása |
| 5. | Csanytelek Község Önkormányzata jelképeinek alkotásáról szóló rendelet | A *község címere* nyomdai úton való előállításának kérelemre való engedélyezése, címer használatának engedélyezése joga átadása, címer kötelező használatának elrendelése |
| 6. | A természetben nyújtott szociális célú tüzelőanyag támogatására való jogosultság feltételeiről szóló önkormányzati rendelet | *a szociális célú tüzelőre való jogosultságra vonatkozó döntés joga gyakorlása* |
| 7. | Az önkormányzati képviselők, bizottsági elnökök és tagok tiszteletdíjáról szóló helyi rendelet és az önkormányzat SZMSZ-e | *tiszteletdíj összegének csökkentése Mötv. szabályai szerint, vagy megvonása joga gyakorlása* (az önkormányzat SZMSZ korlátozásai között) |
| 1. *Jegyzőre* **átruházott önkormányzati feladat- és hatáskörök** | | |
| 1.1. | Az önkormányzat szervezeti és működési szabályzatáról szóló önkormányzati rendelet | *Nyilvános és iskolai könyvtári ellátás* (megállapodás szerint) |
| 1.2. | *Közművelődési tevékenység (integrált közösségi és szolgáltató tér működtetése)* |
| 1.3. | *Diákétkeztetés* (szerződés kötése) |
| 2. | Az önkormányzat és hivatal költségvetéséről szóló önkormányzati rendelet | *A hivatal költségvetése működési előirányzatai közötti átcsoportosítás joga gyakorlása* |
| 3. | Az önkormányzat szervezeti és működési szabályzatáról szóló önkormányzati rendelet | *A helyi közutak közútkezelői és tulajdonosi jog gyakorlásából eredő hozzájárulás kiadása (helyi közművekre vonatkozóan)* |
| **c**) *Köztisztviselőre* **átruházott feladatok** | | |
| 1. | A közterületi térfigyelő rendszer működéséről szóló önkormányzati rendelet | A *közterületi térfigyelő kamera rendszer által rögzített képfelvételek (adatok) kezelése, üzemeltetése, illetékes hatóságnak történő átadása (nyilvántartás vezetése)* |
| **d)** **A *Társulásra* átruházott önkormányzati feladat- és hatáskörök meghatározása** | | |
| **da) Alsó- Tisza-menti Önkormányzati Társulás (**továbbiakban: **Atmöt)** | | |
| 1.1. | Intézményfenntartói feladat (min bölcsőde, óvoda) | *Köznevelési feladatok (mini bölcsődei és óvodai ellátás) Többcélú óvoda-bölcsőde működtetése* |
| 1.2. | Intézményfenntartói feladat (szociális) | *Szociális alap- és szakellátás,* |
| *szociális- és gyermekjóléti szolgálat működtetése* |
| 2. | Atmöt Elnöke, a Belső ellenőr és Csanytelek Község Polgármestere közötti megállapodás | *az önkormányzat, a hivatal és a társulás belső ellenőrzési feladatinak* *elláttatása* |
| 3. | Együttműködési Megállapodás a Rendőrkapitánnyal | *Rendészeti feladatok (közbiztonsági együttműködés)* |
| 4. | Alsó- Tisza-menti Önkormányzati  Társulás  Társulási Megállapodása | *Terület- és településfejlesztés, turizmus, határon átnyúló együttműködés,* |
| 5. | *Egészségügyi alapellátás* |
| 6. | *Állategészségügyi feladatok* |
| 7. | *Sport, ifjúsági ügyek, esélyegyenlőségi program megvalósítása* |
| **db)** **Délkelet- Alföld Regionális Hulladékgazdálkodási Rendszer Létrehozását Célzó Önkormányzati Társulás** | | |

„

* + - 1. *melléklet …/2025. (IX. …) önkormányzati rendelet-tervezethez*

„2. melléklet a 14/2015. (XI. 27.) önkormányzati rendelethez

**Csanytelek Község Önkormányzata Képviselő-testülete** *a Csanytelek Község Önkormányzata és Hivatala által ellátott alaptevékenységi körében, államháztartási szakágazaton belüli kormányzati funkcióba sorolását* annak érdekében rögzíti ezen önkormányzati rendelet 2. mellékletébe, hogy a Magyar Államkincstár által vezetett törzskönyvi nyilvántartásba felvett önkormányzati feladat-finanszírozásra való jogosultság és könyvelési tétel megalapozottsága biztosított legyen.

|  |  |  |
| --- | --- | --- |
| **Önkormányzati alaptevékenységek**  **államháztartási szakágazatba, kormányzati funkcióba sorolása** | | |
| **Sorszám** | **A** | **B** |
| 1. | **Államháztartási szakágazat:** |  |
|  |  |  |
| 2. | 841105 | Helyi önkormányzatok és társulások igazgatási tevékenysége |
| 3. | **Kormányzati funkció:** |  |
| 4. | 011130 | Önkormányzatok és önkormányzati hivatalok jogalkotó és általános igazgatási tevékenysége |
| 5. | 011220 | Adó- vám- és jövedéki igazgatás |
| 6. | 013320 | Köztemető-fenntartás és –működtetés |
| 7. | 013330 | Pályázat- és támogatáskezelés, ellenőrzés |
| 8. | 013350 | Az önkormányzati vagyonnal való gazdálkodással kapcsolatos feladatok |
| 9. | 013370 | *Informatikai fejlesztések, szolgáltatások* |
| 10. | 016040 | Nemzetpolitikai tevékenységek igazgatása és támogatása |
| 11. | 016080 | Kiemelt állami és önkormányzati rendezvények |
| 12. | 031030 | Közterület rendjének fenntartása |
| 13. | 041140 | Területfejlesztés igazgatása |
| 14. | 041232 | Start-munka- program – Téli foglalkoztatás |
| 15. | 041233 | Hosszabb időtartamú közfoglalkoztatás |
| 16. | 041236 | Országos közfoglalkoztatási program |
| 17. | 041237 | Közfoglalkoztatási mintaprogram |
| 18. | 042130 | Növénytermesztés állattenyésztés és kapcsolódó szolgáltatások |
| 19. | 045120 | Út, autópálya építése |
| 20. | 045160 | Közutak, hidak, alagutak üzemeltetése, fenntartása |
| 21. | 047120 | *Piac üzemeltetése* |
| 22. | 047320 | Turizmusfejlesztési támogatások és tevékenységek |
| 23. | 047410 | Ár- és belvízvédelemmel összefüggő tevékenységek |
| 24. | 049010 | Máshova nem sorolt gazdasági ügyek |
| 25. | 052080 | Szennyvízcsatorna építése, fenntartása, üzemeltetése |
| 26. | 062010 | Településfejlesztés igazgatása |
| 27. | 062020 | *Településfejlesztési projektek és támogatásuk* |
| 28. | 063080 | Vízellátással kapcsolatos közmű építése, fenntartása, üzemeltetése |
| 29. | 064010 | Közvilágítás |
| 30. | 066010 | Zöldterület-kezelés |
| 31. | 066020 | Város-, községgazdálkodási egyéb szolgáltatások |
| 32. | 072111 | Háziorvosi alapellátás |
| 33. | 072311 | Fogorvosi alapellátás |
| 34. | 074031 | Család- és nővédelmi egészségügyi gondozás |
| 35. | 074040 | Fertőző megbetegedések megelőzése, járványügyi ellátás |
| 36. | 081030 | Sportlétesítmények, edzőtáborok működtetése és fejlesztése |
| 37. | 081041 | Versenysport- és utánpótlás-nevelési tevékenység és támogatása |
| 38. | 081043 | Iskolai, diáksport-tevékenység és támogatása |
| 39. | 081045 | Szabadidősport -(rekreációs sport-) tevékenység és támogatása |
| 40. | 082044 | Könyvtári szolgáltatások |
| 41. | 082091 | Közművelődés - közösségi és társadalmi részvétel fejlesztése |
| 42. | 083030 | Egyéb kiadói tevékenység |
| 43. | 084020 | Nemzetiségi közfeladatok ellátása és támogatása |
| 44. | 084070 | A fiatalok társadalmi integrációját segítő struktúra, szakmai szolgáltatások fejlesztése, működtetése |
| 45. | 086090 | Egyéb szabadidős szolgáltatás |
| 46. | 091140 | Óvodai nevelés, ellátás működtetési feladatai |
| 47. | 091220 | Köznevelési intézmény 1-4. évfolyamán tanulók nevelésével, oktatásával összefüggő működtetési feladatok |
| 48. | 092120 | Köznevelési intézmény 5-8. évfolyamán tanulók nevelésével, oktatásával összefüggő működtetési feladatok |
| 49. | 095020 | Iskolarendszeren kívüli egyéb oktatás, képzés |
| 50. | 096015 | Gyermekétkeztetés köznevelési intézményben |
| 51. | 096025 | Munkahelyi étkeztetés köznevelési intézményben |
| 52. | 098031 | Pedagógiai szakmai szolgáltatások szakmai feladata |
| 53. | 102023 | Idősek tartós bentlakásos ellátása |
| 54. | 102024 | Demens betegek tartós bentlakásos ellátása |
| 55. | 102031 | Idősek nappali ellátása |
| 56. | 102050 | Az időskorúak társadalmi integrációját célzó programok |
| 57. | 104031 | Gyermekek bölcsődében és mini bölcsődében történő ellátása |
| 58. | 104035 | Gyermekétkeztetés bölcsődében, fogyatékosok nappali intézményében |
| 59. | 104037 | Intézményen kívüli gyermekétkeztetés |
| 60. | 106010 | Lakóingatlan szociális célú bérbeadása, üzemeltetése |
| 61. | 106020 | Lakásfenntartással, lakhatással összefüggő ellátások |
| 62. | 107052 | Házi segítségnyújtás |
| 63. | 107053 | Jelzőrendszeres házi segítségnyújtás |
| 64. | 107080 | *Esélyegyenlőség elősegítését célzó tevékenységek és programok* |

„