Sziveri-Gajdán lejla okleveles pénzügyi revizor

belső ellenőrzési J E L E N T É S

Csanytelek Község Önkormányzata

2024. évi költségvetési beszámolójának

ellenőrzéséről

***Ellenőrzött költségvetési szerv*** Csanytelek Község Önkormányzata

Csanyteleki Polgármesteri Hivatal

***Ellenőrzést végzi*** Sziveri-Gajdán Lejla okleveles pénzügyi revizor

***Ellenőrzött időszak*** 2024. év

***Ellenőrzés típusa*** Szabályszerűségi ellenőrzés

***Ellenőrzés időpontja*** 2025. november hó

***Ellenőrzés célja****:* annak megállapítása, hogy a költségvetési beszámoló részét képező könyvviteli mérlegek a számviteli és az államháztartási törvény, valamint a vonatkozó kormányrendeletek előírásai szerint készültek-e.

Ellenőrzés módszere: beszámolót alátámasztó analitikus nyilvántartások, főkönyvi kivonatok ellenőrzése.

Csanytelek Község Önkormányzata a 4/2013. (I. 11.) Korm. rendelet - az államháztartás számviteléről - 5. § (1) bekezdésében foglaltaknak megfelelően a 7. § szerinti időszakról elkészítette a könyvek zárását követően bizonylatokkal, az év közben többszöri jogszabályváltozásokat követő könyvvezetéssel, folyamatosan vezetett részletező nyilvántartásokkal, a könyvviteli zárlat során készített főkönyvi kivonattal, valamint leltárral alátámasztott éves költségvetési beszámolóját, melyet a képviselő – testület a 7/2025. (V.30.) Önkormányzatai rendeletével, az alábbi bruttó főösszegekkel jóváhagyott.

1. Csanytelek Község Önkormányzata:

a) 1.897.955.480.- Ft bevételi előirányzat mellett 1.899.616.820.- Ft bevételi teljesítés,

b) 1.897.955.480.- Ft kiadási előirányzat mellett 1.767.596.675.- Ft kiadási teljesítés.

2. Csanyteleki Polgármesteri Hivatal:

a) 157.713.513.- Ft bevételi előirányzat mellett 155.698.277.-Ft irányító szervi (önkormányzati) finanszírozással korrigált bevételi teljesítés,

b) 157.713.513.-Ft kiadási előirányzat mellett 155.197.161.-Ft kiadási teljesítés.

A 6.§ (1) bekezdésben foglaltaknak megfelelően az éves költségvetési beszámoló tartalmazta a költségvetési szervek elemi költségvetéséről és a 10. § (2) bekezdése szerint a mérlegében kimutatható vagyonról költségvetési szervenként.

A (2) Az éves költségvetési beszámoló részeit képezték az alábbiak:

1. a költségvetés végrehajtásának ellenőrzését és a zárszámadás elkészítését a költségvetési számvitellel biztosító:

* költségvetési jelentést,
* maradvány kimutatást,
* adatszolgáltatást a személyi juttatások és a foglalkoztatottak, választott tisztségviselők összetételéről,
* Önkormányzatai alrendszer sajátos gazdálkodásához kapcsolódó elszámolásokat,

1. a vagyoni helyzet és az eredményszemléletű bevételek, költségek, ráfordítások alakulását, valamint a zárszámadás kiegészítő információinak elkészítését a pénzügyi számvitellelbiztosító

* mérleget,
* eredménykimutatást,
* költségekről és megtérült költségekről szóló kimutatás, és
* kiegészítő mellékletet.

A 4/2013. (I. 11.) Korm. rendelet 8. § (1) bekezdésében foglaltaknak megfelelően a költségvetési jelentés tartalmazta:

* az egységes rovatrend szerinti tagolásban az eredeti és módosított előirányzatokat, az azokra vonatkozó követeléseket, kötelezettségvállalásokat, más fizetési kötelezettségeket, valamint az előirányzatok teljesítését, és
* a teljesített bevételek és kiadások kormányzati funkciók szerinti megoszlását, valamint azoknak a kormányzati funkciók rendjében meghatározott mutatószámait.

A 9. § (1) bekezdésében foglaltaknak megfelelően a mérleget az 5. melléklet szerinti bontásban készítették el. A mérlegben minden tételnél feltüntették az előző mérleg megfelelő adatát. Ellenőrzés az előző éves költségvetési beszámolóban elkövetett jelentős összegű hibát nem állapított meg.

A mérlegben a nemzeti vagyonba tartozó ***befektetett eszközök*** között mutatták ki az immateriális javakat, a tárgyi eszközöket, a befektetett pénzügyi eszközöket és a koncesszióba, vagyonkezelésbe adott eszközöket.

A mérlegben az ***immateriális javak***on belül mutatták ki az Szt. 25. § (6), (7) és (10) bekezdésében foglaltakkal megegyező tartalommal a vagyoni értékű jogokat és a szellemi termékeket, továbbá az immateriális javak értékhelyesbítését.

A mérlegben a ***tárgyi eszközök***ön belül mutatták ki:

* az Szt. 26. § (2) és (3) bekezdésében foglaltakkal megegyező tartalommal az ingatlanokat és a kapcsolódó vagyoni értékű jogokat,
* az Szt. 26. § (4) és (5) bekezdésében foglaltakkal megegyező tartalommal a (4) bekezdés szerinti gépeket, berendezéseket, felszereléseket, járműveket,
* az (5) és (6) bekezdés szerinti beruházásokat, felújításokat.

A mérlegben a ***gépek, berendezések, felszerelések, járművek*** között mutatták ki:

* a rendeltetésszerűen használatba vett, üzembe helyezett, a tevékenységet szolgáló eszközöket,
* a rendeltetésszerűen használatba vett, üzembe helyezett forgalmi rendszámmal ellátott közúti járműveket és
* az eszközökön végzett és aktivált beruházásokat, felújításokat.

A mérlegben a ***beruházások*** között mutatták ki a rendeltetésszerűen használatba nem vett, üzembe nem helyezett tárgyi eszközök bekerülési értékét, továbbá a már használatba vett, valamint a mérlegben nem szerepeltethető tárgyi eszközök bővítésével, rendeltetésének megváltoztatásával, átalakításával, élettartamának, teljesítőképességének közvetlen növelésével összefüggő munkák – még nem aktivált – bekerülési értékét.

A mérlegben a ***felújítások*** között mutatták ki a mérlegben szereplő és a mérlegben nem szerepeltethető tárgyi eszközökön végzett, az Szt. 3. § (4) bekezdés 8. pontja szerinti felújítások bekerülési értékét.

A mérlegben a ***befektetett pénzügyi eszközök***ön belül mutatták ki a tartós részesedéseket, a tartós hitelviszonyt megtestesítő értékpapírokat.

A mérlegben a ***tartós részesedések*** között mutatták ki az olyan tulajdoni részesedést jelentő befektetéseket, amelyeket abból a célból szereztek, hogy tartós jövedelemre (osztalékra, kamatra) tegyenek szert, vagy befolyásolási, irányítási, ellenőrzési lehetőséget érjenek el.

A mérlegben a ***pénzeszközök*** között mutatták ki a lekötött bankbetéteket, a pénztárakat, csekkeket, betétkönyveket, valamint a forintszámlákat.

A mérlegben a ***követelések*** között mutatták ki az egységes rovatrend szerinti rovatokhoz kapcsolódóan vezetett nyilvántartási számlákon nyilvántartott követeléseket a költségvetési évben esedékes és költségvetési évet követően esedékes követelések, ezen belül a költségvetési bevételek kiemelt előirányzatai és finanszírozási bevételek szerinti tagolásban.

A mérlegben az ***aktív időbeli elhatárolások***on belül az eredményszemléletű bevételek aktív időbeli elhatárolását, a költségek, ráfordítások aktív időbeli elhatárolását és a halasztott ráfordításokat mutatták ki.

A mérlegben a ***források*** között mutatták ki a saját tőkét, a kötelezettségeket és a passzív időbeli elhatárolásokat.

A mérlegben a ***saját tőkén*** belül mutatták ki a nemzeti vagyon induláskori értékét, a nemzeti vagyon változásait, az egyéb eszközök induláskori értékét és változásait, a felhalmozott eredményt, az eszközök értékhelyesbítésének forrását és a mérleg szerinti eredményt.

A mérlegben a ***nemzeti vagyon induláskori értéke***ként a 2018. január 1-jén meglévő, a nemzeti vagyonba tartozó eszközök bekerülési értékét mutatták ki.

A mérlegben a ***nemzeti vagyon változásai*** között a nemzeti vagyonba tartozó befektetett eszközök és forgóeszközök elszámolt változásait mutatták ki.

A mérlegben ***felhalmozott eredmény***ként az előző költségvetési évek felhalmozott eredményét mutatták ki.

A mérlegben a ***kötelezettségek*** között az egységes rovatrend szerinti rovatokhoz kapcsolódóan vezetett nyilvántartási számlákon nyilvántartott végleges kötelezettségvállalásokat, más fizetési kötelezettségeket mutatták ki.

A mérlegben a ***passzív időbeli elhatárolások***on belül mutatták ki az eredményszemléletű bevételek passzív időbeli elhatárolását, a költségek, ráfordítások passzív időbeli elhatárolását és a halasztott eredményszemléletű bevételeket.

Csanytelek Község Önkormányzata 2024. évi költségvetésének végrehajtásáról szóló szöveges beszámolója az Áht 91. § (2) bekezdésében foglaltaknak megfelelően tartalmazta az alábbi tájékoztató táblákat:

1. számú melléklet: Az önkormányzat 2024. évi költségvetési bevételei
2. számú melléklet: Az önkormányzat 2024. évi működési bevételei
3. számú melléklet: Az önkormányzat 2024. évi államháztartáson belüli működési célútámogatásainak részletezése
4. számú melléklet: Az önkormányzat adósságot keletkeztető ügyleteinél figyelembe vehető saját bevételek tervezett 2024. évi alakulásának részletezése számú melléklet:
5. számú melléklet: Az önkormányzat 2024. évi költségvetési kiadásai
6. számú melléklet: Az önkormányzat által az önkormányzat rendelete alapján biztosított 2024. évi pénzbeli- és természetbeni szociális ellátások (települési támogatások) részletezése
7. számú melléklet: Az önkormányzat 2024. évi egyéb működési és felhalmozási célú támogatásainak részletezése
8. számú melléklet: Az önkormányzat 2024. évi beruházásaira, felújításaira fordítandó források
9. számú melléklet: Az önkormányzat 2024. évi költségvetési rendeletében elkülönített költségvetési tartalékok
10. számú melléklet: Az önkormányzat 2024. évi finanszírozási bevételeinek és finanszírozási kiadásainak részletezése
11. számú melléklet: A képviselő-testület által az önkormányzati hivatalnál engedélyezett létszámkeretek 2024. év
12. számú melléklet: Az önkormányzat és a Csongrád-Csanád Megyei Kormányhivatal Csongrádi Járási Hivatala Foglalkoztatási Osztálya között létrejött (munkaprogramokhoz kapcsolódó) szerződés szerinti közfoglalkoztatottak 2024. évi engedélyezett létszámkerete (2024. március 01. napjától tervezett állapot)
13. számú melléklet: Választott tisztségviselők, külsős bizottsági tagok létszáma
14. számú melléklet: Csanytelek Község Önkormányzata Képviselő-testülete által  
    2024. évben biztosított közvetlen és közvetett támogatások részletezése
15. számú melléklet: Az önkormányzati hivatal 2024. évi költségvetési bevételei
16. számú melléklet: Az önkormányzati hivatal 2024. évi tervezett működési és közhatalmi bevételei
17. számú melléklet: Az önkormányzati hivatal 2024. évi költségvetési kiadásai
18. számú melléklet: Az Önkormányzat, az önkormányzati hivatal és az Alsó- Tisza-menti Önkormányzati Társulás 2024. évi költségvetési egyenlegének bemutatása (halmozódás nélküli adatok)
19. számú melléklet: Csanytelek Község Önkormányzata és a Csanyteleki Polgármesteri Hivatal 2024. évi maradvány elszámolása
20. számú melléklet: A befektetett pénzügyi eszközként elszámolt részesedések községi szintű állománya 2024. évben
21. számú melléklet: Csanytelek Község Önkormányzata egyszerűsített mérlege 2024. december 31.
22. számú melléklet: Csanyteleki Polgármesteri Hivatal egyszerűsített mérlege 2024. december 31.
23. számú melléklet: Csanytelek Község Önkormányzata eredmény kimutatása 2024. december 31.
24. számú melléklet: Csanyteleki Polgármesteri Hivatal eredmény kimutatása 2024. december 31.
25. számú melléklet: Az önkormányzat 2024. évi községi szintű záró vagyonkimutatása
26. számú melléklet: A 2024. évi tényleges bevételek kiemelt előirányzatok, előirányzat-csoportok, kötelező és önként vállalt feladatok szerint
27. számú melléklet: A 2024. évi tényleges kiadások kiemelt előirányzatok, előirányzat-csoportok, kötelező és önként vállalt feladatok szerint

Csanytelek Község Önkormányzata egyszerűsített mérlege 2024. december 31. (forintban)

|  |  |  |
| --- | --- | --- |
| Sorszám: | A | B |
| ESZKÖZÖK | Tárgyév |
| 1. | *Nemzeti vagyonba tartozó befektetett eszközök összesen:* | 1.272.565.575 |
| 1.1. | Immateriális javak | - |
| 1.2. | Tárgyi eszközök | 1.266.385.575 |
| 1.3. | Befektetett pénzügyi eszközök | 6.180.000 |
| 1.4. | Koncesszióba, vagyonkezelésbe adott eszközök | - |
| 2. | *Nemzeti vagyonba tartozó forgóeszközök összesen:* | 2.485.684 |
| 2.1. | Készletek, késztermékek | 2.485.684 |
| 2.2. | Értékpapírok | - |
| 3. | *Pénzeszközök* | 148.965.538 |
| 4. | *Követelések* | 42.358.184 |
| 5. | *Egyéb sajátos eszközoldali elszámolások* | -333.411 |
| 6. | *Aktív időbeli elhatárolások* | 657.144 |
| 7. | ESZKÖZÖK ÖSSZESEN: (1.-6.) | 1.466.698.714 |
|  | FORRÁSOK |  |
| 8. | *Saját tőke összesen:* | 629.825.886 |
| 8.1. | Nemzeti vagyon induláskori értéke | 835.114.624 |
| 8.2. | Nemzeti vagyon változásai | 421.745.723 |
| 8.3. | Egyéb eszközök induláskori értéke és változásai | 42.664.463 |
| 8.4. | Felhalmozott eredmény | -641.908.125 |
| 8.5. | Eszközök értékhelyesbítésének forrása | - |
| 8.6. | Mérleg szerinti eredmény | -27.790.799 |
| 9. | *Kötelezettségek* | 56.982.541 |
| 10. | *Egyéb sajátos forrásoldali elszámolások* | - |
| 11. | *Kincstári számlavezetéssel kapcsolatos elszámolások* | - |
| 12. | *Passzív időbeli elhatárolások* | 779.890.287 |
| 13. | FORRÁSOK ÖSSZESEN: (8.-12.) | 1.466.698.714 |

Csanyteleki Polgármesteri Hivatal egyszerűsített mérlege 2024. december 31. (forintban)

|  |  |  |
| --- | --- | --- |
| Sorszám: | A | B |
| ESZKÖZÖK | Tárgyév |
| 1. | *Nemzeti vagyonba tartozó befektetett eszközök összesen:* | *2.613.698* |
| 1.1. | Immateriális javak | - |
| 1.2. | Tárgyi eszközök | 2.613.698 |
| 1.3. | Befektetett pénzügyi eszközök | - |
| 1.4. | Koncesszióba, vagyonkezelésbe adott eszközök | - |
| 2. | *Nemzeti vagyonba tartozó forgóeszközök összesen:* | *-* |
| 2.1. | Készletek | - |
| 2.2. | Értékpapírok | - |
| 3. | *Pénzeszközök* | 487.321 |
| 4. | *Követelések* | 7.642.201 |
| 5. | *Egyéb sajátos eszközoldali elszámolások* | 639.728 |
| 6. | *Aktív időbeli elhatárolások* | 335.536 |
| **7.** | ESZKÖZÖK ÖSSZESEN: (1.-6.) | 11.718.484 |
|  | FORRÁSOK |  |
| 8. | *Saját tőke összesen:* | 3.606.126.- |
| 8.1. | Nemzeti vagyon induláskori értéke | - |
| 8.2. | Nemzeti vagyon változásai | - |
| 8.3. | Egyéb eszközök induláskori értéke és változásai | 566.664 |
| 8.4. | Felhalmozott eredmény | 3.275.525 |
| 8.5. | Eszközök értékhelyesbítésének forrása | - |
| 8.6. | Mérleg szerinti eredmény | -236.063 |
| 9. | *Kötelezettségek* | *-* |
| 10. | *Egyéb sajátos forrásoldali elszámolások* | - |
| 11. | *Kincstári számlavezetéssel kapcsolatos elszámolások* | - |
| 12. | *Passzív időbeli elhatárolások* | 8.112.358 |
| 13. | FORRÁSOK ÖSSZESEN: (8.-12.) | 11.718.484 |

A beszámoló mérlegsorait alátámasztó leltározás az alábbi dokumentációkat tartalmazta:

1. Jegyzőkönyv a befektetett eszközök bruttó érténének és a kapcsolódó értékcsökkenések összegének egyeztetéssel történő leltározása 2024.december 31.-i fordulónapra vonatkozóan.
2. A leltárfelvétel módja az önkormányzati ASP rendszer KATI moduljának analitikus bizonylategyeztető listái és a főkönyvi nyilvántartás értékadatainak főkönyvenkénti egyeztetése.
3. Jegyzőkönyv a befejezetlen beruházások és felújítások 2024. december 31.-i záró egyenlegének egyeztetése (leltár) a főkönyvvel.
4. Jegyzőkönyv a részesedések 2024. december 31-i záró egyenlegének egyeztetése (leltár) főkönyvvel.
5. Jegyzőkönyv a készletek 2024. december 31-i záró egyenlegének egyeztetése (leltár) főkönyvvel.
6. Jegyzőkönyv a készpénzállomány leltározásáról.
7. Jegyzőkönyv a bankszámla kivonatok 2024.12.31-i záró egyenlegények egyeztetése (leltár) a főkönyvvel.
8. Jegyzőkönyv a költségvetési évben esedékes követelések 2024. december 31-i záró egyenlegének egyeztetése (leltár) a főkönyvvel.
9. Jegyzőkönyv a költségvetési évet követően esedékes követelések 2024. december 31-i záró egyenlegének egyeztetése (leltár) főkönyvvel.
10. Jegyzőkönyv az előzetesen felszámított általános forgalmi adó elszámolásának 2024. december 31-i záró egyenlegének egyeztetése (leltár) főkönyvvel.
11. Jegyzőkönyv a követelés jellegű sajátos elszámolások 2024. december 31-i záró egyenlegének egyeztetése (leltár) főkönyvvel.
12. Jegyzőkönyv a kötelezettség jellegű sajátos elszámolások 2024. december 31-i záró egyenlegének egyeztetése (leltár) főkönyvvel.
13. Jegyzőkönyv az aktív időbeli elhatárolások analitikus nyilvántartása 2024. december 31-i záró egyenlegének egyeztetése (leltár) főkönyvvel.
14. Jegyzőkönyv a költségvetési évben esedékes kötelezettségek 2024. december 31-i záró egyenlegének egyeztetése (leltár) főkönyvvel.
15. Jegyzőkönyv a költségvetési évet követően esedékes kötelezettségek 2024. december 31-i záró egyenlegének egyeztetése (leltár) főkönyvvel.
16. Jegyzőkönyv a passzív időbeli elhatárolások analitikus nyilvántartása2024. december 31-i záró egyenlegének egyeztetése (leltár) főkönyvvel.

***Összegzés:*** Csanytelek Község Önkormányzata a 4/2013. (I. 11.) Korm. rendelet - az államháztartás számviteléről - 5. § (1) bekezdésében foglaltaknak megfelelően a 7. § szerinti időszakról elkészítette a könyvek zárását követően bizonylatokkal, folyamatosan vezetett részletező nyilvántartásokkal, a könyvviteli zárlat során készített főkönyvi kivonattal, valamint egyeztető leltári jegyzőkönyvekkel alátámasztott éves költségvetési beszámolóját, melyet a képviselő-testület a 7/2025. (V.30.) Önkormányzati rendeletével elfogadott.

Az ellenőrzött időszakban az ellenőrzött területekért felelős vezetők neve, beosztása: Erhard Gyula – polgármester, Kató Pálné – jegyző.

Csanytelek, 2025. június 24.

Sziveri-Gajdán Lejla

Belső ellenőr

**Záradék**

A 370/2011. (XII. 31.) Korm. rendelet - a költségvetési szervek belső kontrollrendszeréről és belső ellenőrzéséről-

42. § (1) bekezdésében foglaltaknak megfelelően megküldött belső ellenőrzési jelentéstervezet tartalmát megismertem, egyúttal tudomásul veszem a bekezdéseiben foglaltakat:

(2) Az érintettek észrevételeiket a jelentéstervezet kézhezvételétől számított 8 napon belül kötelesek megküldeni a belső ellenőrzési vezető részére.

(3) Indokolt esetben a belső ellenőrzési vezető a (2) bekezdésben meghatározottnál hosszabb, legfeljebb 30 napos határidőt is megállapíthat.

(4) Soron kívüli ellenőrzés esetén a belső ellenőrzési vezető a (2) bekezdésben meghatározottnál rövidebb határidőt is megállapíthat.

(5) A jelentéstervezet megküldésére vonatkozó kísérő levélben fel kell hívni az ellenőrzött figyelmét arra, hogy a határidő elmulasztását egyetértésnek kell tekinteni és a nemleges választ is jelezni kell a határidőn belül, valamint az észrevételek megküldésével egy időben lehetősége van a 43. § (1) bekezdése szerinti egyeztető megbeszélés kezdeményezésére.

(6) Amennyiben az érintettek nem tesznek érdemi észrevételt a jelentéstervezetre, akkor a nemleges válaszukkal együtt – amennyiben a jelentéstervezet megállapításokat vagy javaslatokat tartalmaz az érintett szervezeti egység vonatkozásában – már az intézkedési tervet is elkészíthetik és megküldhetik az ellenőrzést végző szerv vagy szervezeti egység részére a megadott véleményezési határidőn belül.

(7) Az észrevétel elfogadásáról vagy elutasításáról a vizsgálatvezető dönt, amelyről az észrevételezési határidő lejártától számított 8 napon belül az érintetteknek írásbeli tájékoztatást ad és indokolja az el nem fogadott észrevételeket vagy kezdeményezi a 43. § (1) bekezdése szerinti megbeszélés összehívását.

(8) Az elfogadott észrevételeket a vizsgálatvezető átvezeti az ellenőrzési jelentéstervezeten. Az érintettek észrevételeit, illetve a vizsgálatvezető válaszát csatolni kell az ellenőrzés dokumentációjához.

**43. §** (1) Amennyiben az érintettek részéről a megállapításokat vitatják, akkor egyeztető megbeszélést kell tartani, bármelyik fél kezdeményezésére.

(2) Az egyeztető megbeszélésen részt vesz a vizsgálatvezető, az ellenőrzést végző belső ellenőrök, az ellenőrzést végző szerv belső ellenőrzési vezetője, az ellenőrzött szerv, illetve szervezeti egység vezetője, irányított szervnél végzett ellenőrzés esetén annak belső ellenőrzési vezetője, valamint a vizsgálatban érintett egységek vezetői és szükség szerint más olyan személy, akinek meghívása a vizsgálat tárgya vagy megállapításai miatt indokolt. Az egyeztető megbeszélésről jegyzőkönyvet kell készíteni, amely tartalmazza a megbeszélés eredményét. A jegyzőkönyvet csatolni kell az ellenőrzési jelentéshez.

(3) Indokolt esetben a belső ellenőrzési vezető az észrevételek átvezetése után a jelentéstervezetet az érintetteknek ismételten megküldheti visszamutatás céljából 5 napos határidővel.

(4) Az ellenőrzési jelentést, illetve annak kivonatát a vizsgálatvezető és a vizsgálatot végző valamennyi ellenőr aláírását követően a belső ellenőrzési vezető hagyja jóvá és megküldi a költségvetési szerv vezetője részére.

**44. §** (1) A költségvetési szerv vezetője a lezárt ellenőrzési jelentést vagy annak kivonatát megküldi:

*a)* irányított, illetve felügyelt költségvetési szerv ellenőrzése esetén az ellenőrzött szerv vezetőjének, illetve

*b)* saját szervezet ellenőrzése esetén az ellenőrzött szervezeti egység vezetőjének, továbbá

*c)* annak, akire vonatkozóan megállapítást vagy javaslatot tartalmaz,

és szükség esetén felkéri az intézkedési terv elkészítésére.

(2) Amennyiben az ellenőrzés során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja merül fel, az nem befolyásolja az ellenőrzés lezárását.

(3) A költségvetési szerv vezetője – a belső ellenőrzési vezető véleményének kikérésével – dönthet úgy, hogy a lezárt ellenőrzési jelentést vagy annak kivonatát nyilvánosságra vagy harmadik fél tudomására hozza az adatvédelemre vonatkozó jogszabályok figyelembevételével.

Csanytelek, 2025. …………

…………………………………. …………………………………

Csanytelek Község Önkormányzata Csanyteleki Polgármesteri Hivatal

Polgármester Jegyző